9. detsembri "Postimehes" kirjutab Priit Pullerits, et võibolla räägitakse inimese tekitatud kliimamuutustest ainult selleks, et tagada rääkijatele töökohad ja ajada äri saastekvootidega. Mina sellist vandenõuteooriat ei usu. See näib olevat konstrueeritud oma rikutuse seisukohalt, kui ajalehe eesmärk on ainult sensatsiooni abil raha teenida. Teadlasele tagaks töökoha sama moodi, kui ta tõestaks, et kliimamuutused ei olegi inimese  põhjustatud. Äri saaks ajada veel paremini siis, kui mingeid piiranguid ei oleks. Seda küll nii kaua, kuni elu Maa peal on võimalik ja jätkub ressursse. Et kliimamuutused on toimunud, on näha teadusetagi, sest varem olid talved lumerohkemad. Kliimast ei ole juttu mitte ainult poliitikutega, vaid ka teaduslikes väljaannetes. Ühest populaarteaduslikust raamatust lugesin, et on tehtud katse hiirtega, et kui CO2 protsent õhus suureneb, hakkavad sündima ajudeta pojad.